# Generacions (llibre)

Generacions és el títol del llibre de William Strauss i Neil Howe, que tracta sobre la idea de generació com a unitat cultural i que afirma que durant tota la història recent s'han anat succeint diferents arquetipus generacionals que expliquen el canvi de valors.

## Les quatre generacions

Les generacions estan marcades pel context històric, que és cíclic (seguint les teories de Hegel) i es caracteritza per crisis periòdiques i posteriors recuperacions.
* profeta/idealista: és una generació nascuda en un moment de recuperació, que viu l'edat adulta en una època d'esplendor. Es caracteritza per tenir fe en el futur i en la comunitat i per donar molta importància a la moral
* nòmada /reactiva: fills dels anterior, són realistes, a vegades cínics i individualistes
* heroica/ cívica: viuen durant una època de crisi, creuen en els líders, en la tecnologia i en el treball
* artística /adaptativa: nascuts a la crisi, viuen l'etapa adulta en un període de recuperació i tenen la màxima fe en la justícia (com a concepte)
El cicle complet seria per tant una generació cívica - adaptativa - profètica i reactiva, fins a tornar a completar la roda.

## L'evolució històrica

L'anàlisi històrica que efectuen els autors comença al segle xv i és força anglocèntrica però dibuixa un panorama complet dels canvis generacionals. S'enumeren a continuació les generacions considerant les dates de naixement i el tipus bàsic, essent H l'heroic/cívica; A l'artística/adaptativa; P la profètica/idealista i R la reactiva/nòmada
* 1433-1460: generació artúrica (H)
* 1461-1482: generació de l'humanisme (A)
* 1483-1511: generació de la Reforma (P)
* 1512-1540: generació de la represa (R)
* 1541-1565: generació isabelina (H)
* 1566-1587: generació parlamentària (A)
* 1588-1617: generació del puritanisme (P)
* 1618-1647: generació de cavallers (R)
* 1648-1673: generació gloriosa (H), anomenada així per ser la primera americana
* 1674-1700: generació de la Il·lustració (A)
* 1701-1723: generació del despertar (P)
* 1724-1741: generació de la llibertat (R)
* 1742-1766: generació de la República (H), es refereix a l'americana però també a la Revolució Francesa
* 1767-1791: generació del compromís (A)
* 1792-1821: generació transcendental (P)
* 1822-1842: generació daurada (R)
* 1843-1859: generació progressiva (A)
* 1860-1882: generació missionera (P)
* 1883-1900: generació perduda (R)
* 1901-1924: generació de l'exèrcit (H)
* 1925-1942: generació del silenci (A)
* 1943-1960: generació del baby-boom (P)
* 1961-1981: generació 13 (R), coincideix en gran manera amb la Generació X dels sociòlegs (el 13 es compta des de la independència americana)
* 1982-2001: generació del mil·lenni (H), inclou l'anomenada Generació Y o Next en sociologia

## Referències

* ↑ Strauss & Howe, 1991.
* ↑ Strauss & Howe 1991, pp. 73–74.
* ↑ Strauss & Howe 1997, p. 70.
* ↑ Hoover, Eric (11 October 2009). «The Millennial Muddle: How stereotyping students became a thriving industry and a bundle of contradictions». The Chronicle of Higher Education (The Chronicle of Higher Education, Inc.). Retrieved 11 January 2011.

## Bibliografia

* Howe, Neil; Strauss, William. Generations: The History of America's Future, 1584 to 2069. Nova York: William Morrow & Company, 1991. ISBN 978-0-688-11912-6.
* Howe, Neil; Strauss, William. 13th Gen: Abort, Retry, Ignore, Fail?. Vintage Books, 1993. ISBN 9780679743651.
* Howe, Neil; Strauss, William. The Fourth Turning: What the Cycles of History Tell Us About America’s Next Rendezvous with Destiny. Nova York: Broadway Books, 1997. ISBN 978-0-7679-0046-1.
* Howe, Neil; Strauss, William. Millennials Rising: The Next Great Generation. Knopf Doubleday Publishing Group, 2000. ISBN 9780375707193.
* Howe, Neil; Strauss, William. Millennials & K-12 Schools: Educational Strategies for a New Generation. Great Falls: LifeCourse Associates, 2007. ISBN 978-0-9712606-5-8.
* Howe, Neil; Strauss, William «The Next Twenty Years: How Customer and Workforce Attitudes Will Evolve». Harvard Business Review, 2007, p. 41–52.
* Howe, Neil; Strauss, William. Millennials Go to College: Strategies for a New Generation on Campus. 2a edició. Great Falls: LifeCourse Associates, 2008. ISBN 9780971260610.
Viccionari